صفحة الـ Register:

صفحة الـ Register هي عشان تسجل الناس الجداد. هتطلب من المستخدم يدخل اسمه، الميل بتاعه، كلمة السر بتاعته، ورقم التليفون.

بعد كده هنعمل كائن من User عشان نحفظ البيانات دي.

البيانات دي هتروح تتحفظ في الـ JSON من خلال إننا نقرأ البيانات اللي موجودة باستخدام load\_database()، وبعدين نضيف البيانات الجديدة لقائمة الـ users، وفي الآخر نحفظ التغييرات باستخدام save\_database().

طبعا لازم نتأكد من صحة البيانات المدخلة (يعني Validation)، علشان نبقى ضامنين إن البيانات مظبوطة. هنعمل ملف اسمه helpers.py ونحط فيه شوية حاجات زي التأكد من صحة الإيميل وكلمة السر.

صفحة الـ Login:

صفحة الـ Login هي عشان الناس تسجل دخولها. هتطلب منهم يدخلوا الإيميل وكلمة السر.

هنعمل مقارنة بين اللي دخلوا مع البيانات اللي محفوظه في الـ JSON.

لو البيانات صح، يدخلوا على الحساب، لو مش صح هتطلع رسالة إن في مشكلة.

عرض الصفحات في الـ Main:

بعد ما نخلص من الـ Register و الـ Login، هنعرض الصفحات من خلال main.py.

هنستخدم Options عشان نعرض للمستخدمين اختيارات زي الصفحة الرئيسية، التسجيل، الدخول، أو المشاريع.

إدارة الـ User و الـ Project:

إدارة الـ User: هنضيف وظائف زي إضافة مستخدمين، تعديلهم، وحذفهم (لو محتاجينها) جوه الـ User.

إدارة الـ Project: هنعمل دوال عشان نعرض المشاريع view\_projects()، نضيف مشاريع جديدة add\_project()، نعدل المشاريع اللي موجودة edit\_project()، وكمان نحذف المشاريع delete\_project().

كل دالة هتتعامل مع الـ JSON علشان نضيف أو نعدل أو نحذف بيانات من قاعدة البيانات.

ربط كل ده مع بعض في الـ Main:

في الآخر، هنعمل main.py علشان نربط كل الصفحات دي مع بعضها. يعني المستخدم هيدخل في البداية على صفحة الـ Register أو الـ Login، وبعد كده يقدر يتنقل لباقي الصفحات زي المشاريع وحاجات تانية عن طريق الاختيارات اللي هنحطها.